Boodskap van hoof/Principal's Message, | Laerskool Meyerspark Primary | laerskool Meyerspark Meyerspark Pretoria Empies Ed... About
Ons skool, Laerskool Meyerspark Primary, is 'n pragtige skool met 'n ryk tradisie. By ons kindervriendelike skool werk toegewyde onderwysers saam met ouers en kinders om lewensideale en drome te verwesenlik.
Sewe jaar op laerskool gaan soos 'n oogwink verby en vandag se graad eens sal dan toegerus wees om na 'n hoërskool van hul keuse te gaan.
'n Waardestelsel waarbinne elke kind veilig en geborge kan voel, word uitgeleef om die vormingswerk, wat u alreeds by die huis begin, te volvoer. Elke kind is uniek en hier word 'n plek vir elke kind geskep.
Ons hele skool weet dat ons net op God kan vertrou om ons te seën in alles wat ons doen. Ons glo dat ons tot alles in staat is deur Christus wat vir ons krag gee.
Mag elkeen wat ons skool besoek ervaar dat Laerskool Meyerspark Primary dié skool is, wat sy talente sal neem en ontwikkel.